Vegna bilunar í vélbúnaði hefur Nói Síríus nú innkallað þrjú vörumerki þar sem ekki er hægt að útiloka að plast hafi borist í súkkulaðiplötur . Um er að ræða tvær stærðir af hreinu Síríus rjómasúkkulaði og eina stærð af Síríus suðusúkkulaði . Eftir því sem fram kemur í tilkynningu er plastið sem kann að hafa farið í súkkulaðið , ýmist blátt eða bleikt að lit og ætti því að vera sjáanlegt neytendum þegar varan er opnuð . Hefur umræddur vélbúnaður verið lagfærður og er því um einangrað tilvik að ræða . Neytendur sem hafa keypt tilgreindar vörur eru beðnir um að skila þeim inn í verslun eða á skrifstofu Nóa Síríusar að Hesthálsi 2 til 4 .